CELEX: 52016PC0262
Language: el
Date: 2016-05-17
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης ΕΕ-Κεντρικής Αμερικής όσον αφορά τις επεξηγηματικές σημειώσεις στο άρθρο 15 του παραρτήματος II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.5.2016
            COM(2016) 262 final
            2016/0136(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης ΕΕ-Κεντρικής Αμερικής όσον αφορά τις επεξηγηματικές σημειώσεις στο άρθρο 15 του παραρτήματος II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Η συμφωνία σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, υπεγράφη στην Τεγκουσιγκάλπα της Ονδούρας, στις 29 Ιουνίου 2012, και εφαρμόζεται προσωρινά από το 2013.
               
               
                  Το παράρτημα II της συμφωνίας σύνδεσης περιλαμβάνει τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας. Στο άρθρο 37 του παραρτήματος II ορίζεται ότι τα συμβαλλόμενα μέρη συμφωνούν επί «επεξηγηματικών σημειώσεων» όσον αφορά την ερμηνεία, την εφαρμογή και τη διαχείριση του παραρτήματος II στο πλαίσιο της υποεπιτροπής για τα τελωνεία, τη διευκόλυνση του εμπορίου και τους κανόνες καταγωγής, έτσι ώστε να ζητηθεί η έγκρισή τους από το Συμβούλιο Σύνδεσης.
               
               
                  Η υποεπιτροπή για τα τελωνεία, τη διευκόλυνση του εμπορίου και τους κανόνες καταγωγής συνεδρίασε στις 1-2 Ιουνίου 2015 στις Βρυξέλλες και συμφώνησε επί επεξηγηματικών σημειώσεων. Οι εν λόγω επεξηγηματικές σημειώσεις αφορούν κατευθυντήριες γραμμές για το άρθρο 15 του παραρτήματος II της συμφωνίας, σχετικά με την έκδοση και συμπλήρωση πιστοποιητικών κυκλοφορίας εμπορευμάτων EUR.1 που μπορούν να χρησιμοποιηθούν ως αποδεικτικά καταγωγής.
               
               
                  Δείγμα του πιστοποιητικού κυκλοφορίας εμπορευμάτων EUR.1 περιλαμβάνεται στο προσάρτημα 3 του παραρτήματος II της συμφωνίας σύνδεσης. Ωστόσο, στην πράξη υπάρχουν μικρές διαφορές μεταξύ του προσαρτήματος 3 και της διατύπωσης που χρησιμοποιείται στα έντυπα πιστοποιητικά που χρησιμοποιούν τα κράτη μέλη. Οι επεξηγηματικές σημειώσεις επιτρέπουν ευελιξία όσον αφορά τη διατύπωση χωρίς να καθίστανται άκυρα τα πιστοποιητικά, εφόσον όλα τα συμβαλλόμενα μέρη έχουν αντίγραφο του χρησιμοποιούμενου πιστοποιητικού και η διατύπωση δεν τροποποιεί τις πληροφορίες που απαιτείται να συμπληρώνονται από τον εξαγωγέα.
               
               
                  Οι πληροφορίες που απαιτείται να συμπληρώνονται από τον εξαγωγέα στο πιστοποιητικό κυκλοφορίας εμπορευμάτων EUR.1 που προσκομίζεται στις τελωνειακές αρχές πρέπει να είναι σαφείς και να αποφεύγεται κάθε ενδεχόμενη κακή τους χρήση. Για τον λόγο αυτό, οι επεξηγηματικές σημειώσεις παρέχουν κατευθυντήριες γραμμές για τη συμπλήρωση όλων των θέσεων του πιστοποιητικού κυκλοφορίας εμπορευμάτων EUR.1.
               
            
            
               •Συνεκτικότητα με ισχύουσες διατάξεις στον τομέα πολιτικής
            
            
               
                  Η πρόταση είναι συνεκτική με άλλες επεξηγηματικές σημειώσεις που έχουν συμφωνηθεί στο πλαίσιο συμφωνιών ελεύθερων συναλλαγών μεταξύ της Ευρωπαϊκής Ένωσης και της Χιλής και του Μεξικού.
               
            
            
               •Συνεκτικότητα με άλλες πολιτικές της Ένωσης
            
            
               
                  Η χρήση επεξηγηματικών σημειώσεων συμβάλλει στη βελτίωση της νομοθεσίας.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Δεδομένου ότι η πρόταση αφορά την εμπορική πολιτική της Ευρωπαϊκής Ένωσης, η κατάλληλη νομική βάση είναι το άρθρο 207 παράγραφος 4 πρώτο εδάφιο σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης. 
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. 
               
            
            
               •Αναλογικότητα
            
            
               
                  Η πρόταση δεν υπερβαίνει ό,τι είναι αναγκαίο ή κατάλληλο για την επίτευξη των επιδιωκόμενων στόχων.
               
            
         
         
            
               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ
            
            
               •Διαβουλεύσεις με τα ενδιαφερόμενα μέρη
            
            
               
                  Άνευ αντικειμένου, δεδομένου ότι η πρόταση παρέχει μόνο κατευθυντήριες γραμμές για υφιστάμενη συμφωνία.
               
            
            
               •Συλλογή και χρήση εμπειρογνωσίας
            
            
               
                  Άνευ αντικειμένου, δεδομένου ότι η πρόταση παρέχει μόνο κατευθυντήριες γραμμές για υφιστάμενη συμφωνία.
               
            
            
               •Εκτίμηση των επιπτώσεων
            
            
               
                  Με την παρούσα πρόταση προστίθενται κατευθυντήριες γραμμές σε ισχύουσα διμερή εμπορική συμφωνία. Δεν προκύπτει θέμα εξέτασης εναλλακτικών ενεργειών.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η πρόταση δεν έχει επιπτώσεις στον προϋπολογισμό της Ένωσης. 
               
            
            
               5.ΛΟΙΠΑ ΣΤΟΙΧΕΙΑ
            
            
               
                  Ουδέν
               
            
            
               2016/0136 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης ΕΕ-Κεντρικής Αμερικής όσον αφορά τις επεξηγηματικές σημειώσεις στο άρθρο 15 του παραρτήματος II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου
                  1
                (εφεξής «η συμφωνία») μονογραφήθηκε στις 22 Μαρτίου 2011 και υπεγράφη στις 29 Ιουνίου 2012. Δυνάμει του άρθρου 353 παράγραφος 4 της συμφωνίας, το μέρος IV αυτής εφαρμόστηκε προσωρινά από την 1η Αυγούστου 2013 μεταξύ της Ένωσης, της Νικαράγουας, της Ονδούρας και του Παναμά, από την 1η Οκτωβρίου 2013 μεταξύ των εν λόγω μερών και του Ελ Σαλβαδόρ και της Κόστα Ρίκα, και από την 1η Δεκεμβρίου 2013 μεταξύ της Ένωσης, της Νικαράγουας, της Ονδούρας, του Παναμά, του Ελ Σαλβαδόρ και της Κόστα Ρίκα, αφενός, και της Γουατεμάλας, αφετέρου.  
            
         
         
            
               (2)Σύμφωνα με το άρθρο 37 του παραρτήματος II της συμφωνίας, στο πλαίσιο της υποεπιτροπής για τα τελωνεία, τη διευκόλυνση του εμπορίου και τους κανόνες καταγωγής, που συγκροτείται σύμφωνα με το άρθρο 123 της συμφωνίας (η «υποεπιτροπή»), τα συμβαλλόμενα μέρη συμφωνούν επί «επεξηγηματικών σημειώσεων» όσον αφορά την ερμηνεία, την εφαρμογή και τη διαχείριση του παραρτήματος II και ζητούν την έγκρισή τους από το Συμβούλιο Σύνδεσης.
            
            
               (3)Η υποεπιτροπή συνεδρίασε στις 1 και 2 Ιουνίου 2015 και επιτεύχθηκε συμφωνία σχετικά με τις επεξηγηματικές σημειώσεις στο άρθρο 15 του παραρτήματος ΙΙ της συμφωνίας για τη συμπλήρωση και την εκτύπωση του πιστοποιητικού κυκλοφορίας εμπορευμάτων EUR.1 (εφεξής «επεξηγηματικές σημειώσεις»). 
            
            
               (4)Καθώς το πιστοποιητικό κυκλοφορίας εμπορευμάτων EUR.1 που ορίζεται στο προσάρτημα 3 του παραρτήματος 3 της συμφωνίας αποτελεί απλώς υπόδειγμα, στα έντυπα που εκδίδουν οι διάφορες αρχές ενδέχεται να υπάρχουν ελάσσονες διαφορές. Για να διασφαλιστεί ότι οι διαφορές αυτές δεν δημιουργούν δυσχέρειες σε σχέση με την αποδοχή πιστοποιητικών κυκλοφορίας εμπορευμάτων EUR.1 και για να διασφαλιστεί εναρμονισμένη ερμηνεία από τις αρμόδιες δημόσιες αρχές των συμβαλλομένων μερών, θα πρέπει να παρασχεθούν κατευθυντήριες γραμμές για το απαιτούμενο περιεχόμενο και την εκτύπωση του πιστοποιητικού κυκλοφορίας εμπορευμάτων EUR.1. Η θέση που θα ληφθεί εξ ονόματος της Ένωσης στο πλαίσιο του Συμβουλίου Σύνδεσης θα πρέπει να βασίζεται στο επισυναπτόμενο σχέδιο απόφασης,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               1.
                     Η θέση που πρέπει να ληφθεί εξ ονόματος της Ένωσης στο πλαίσιο του Συμβουλίου Σύνδεσης όσον αφορά τις επεξηγηματικές σημειώσεις στο άρθρο 15 του παραρτήματος II της συμφωνίας σχετικά με τα πιστοποιητικά κυκλοφορίας εμπορευμάτων EUR.1 βασίζεται στο σχέδιο απόφασης του Συμβουλίου Σύνδεσης που επισυνάπτεται στην παρούσα απόφαση.
            
            
               2.
                     Αλλαγές ήσσονος σημασίας στο σχέδιο απόφασης του Συμβουλίου Σύνδεσης μπορούν να συμφωνούνται από τους εκπροσώπους της Ένωσης στο Συμβούλιο Σύνδεσης χωρίς περαιτέρω απόφαση του Συμβουλίου.
            
            
               Άρθρο 2
            
            
               Μετά την έκδοσή της, η απόφαση του Συμβουλίου Σύνδεσης δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Άρθρο 3
            
            
               Η παρούσα απόφαση αρχίζει να ισχύει από την ημέρα της έκδοσής της. 
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                  
                     ΕΕ L 346 της 15.12.2012, σ. 3
                  
                  .
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 17.5.2016
            COM(2016) 262 final
            ΠΑΡΑΡΤΗΜΑ
            Προσάρτημα
            στην
            Πρόταση απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης ΕΕ-Κεντρικής Αμερικής όσον αφορά τις επεξηγηματικές σημειώσεις στο άρθρο 15 του παραρτήματος II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου
            
               
         
         
            
               ΑΠΟΦΑΣΗ αριθ. XX/2016 
               ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ – ΚΕΝΤΡΙΚΗΣ ΑΜΕΡΙΚΗΣ
            
            
               με την οποία προστίθενται επεξηγηματικές σημειώσεις στο άρθρο 15 του παραρτήματος II (Σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας) της συμφωνίας, όσον αφορά το πιστοποιητικό κυκλοφορίας εμπορευμάτων EUR.1
               
            
               ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΚΕΝΤΡΙΚΗΣ ΑΜΕΡΙΚΗΣ,
            
            
               Έχοντας υπόψη τη συμφωνία σύνδεσης μεταξύ της Κεντρικής Αμερικής, αφενός, και της Ευρωπαϊκής Ένωσης και των κρατών μελών της, αφετέρου, (εφεξής «η συμφωνία»), και ιδίως το άρθρο 37 του παραρτήματος II, 
            
            
               Εκτιμώντας τα ακόλουθα:
            
            
               (1)
                     Το παράρτημα II της συμφωνίας αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας.
            
            
               (2)
                     Σύμφωνα με το άρθρο 37 του παραρτήματος II της συμφωνίας, τα συμβαλλόμενα μέρη συμφωνούν επί «επεξηγηματικών σημειώσεων» όσον αφορά την ερμηνεία, την εφαρμογή και τη διαχείριση του παραρτήματος II στο πλαίσιο της υποεπιτροπής για τα τελωνεία, τη διευκόλυνση του εμπορίου και τους κανόνες καταγωγής, και ζητούν την έγκρισή τους από το Συμβούλιο Σύνδεσης.
            
            
               (3)
                     Καθώς το πιστοποιητικό κυκλοφορίας εμπορευμάτων EUR.1 που ορίζεται στο προσάρτημα 3 του παραρτήματος II της συμφωνίας αποτελεί απλώς υπόδειγμα, στα έντυπα που εκδίδουν οι διάφορες αρχές ενδέχεται να υπάρχουν ελάσσονες διαφορές. Θα πρέπει να διευκρινιστεί ότι οι εν λόγω διαφορές δεν θα πρέπει να συνεπάγονται την απόρριψη των πιστοποιητικών. 
            
            
                (4) 
                     Επιπλέον, προκειμένου να διασφαλιστεί ότι οι εν λόγω ελάσσονες διαφορές δεν δημιουργούν δυσχέρειες σε σχέση με την αποδοχή πιστοποιητικών κυκλοφορίας εμπορευμάτων EUR.1 και προκειμένου να διασφαλιστεί εναρμονισμένη ερμηνεία από τις αρμόδιες δημόσιες αρχές των συμβαλλομένων μερών, θα πρέπει να παρασχεθούν κατευθυντήριες γραμμές σχετικά με το απαιτούμενο περιεχόμενο του πιστοποιητικού κυκλοφορίας εμπορευμάτων EUR.1. 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο μόνο
            
            
               Εγκρίνονται οι επεξηγηματικές σημειώσεις για το πιστοποιητικό κυκλοφορίας εμπορευμάτων EUR.1 του παραρτήματος II (Σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας) της συμφωνίας, οι οποίες περιλαμβάνονται στο παράρτημα της παρούσας απόφασης.
            
            
               Η παρούσα απόφαση αρχίζει να ισχύει την επομένη της έκδοσής της.
            
            
               (τόπος) …
            
            
            
               Για το Συμβούλιο Σύνδεσης,
            
            
            
               Για το μέρος ΚΑ,
            
            
                     
                     
                     
                     
                     
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
               
         
            
            
               Για το μέρος ΕΕ,
            
            
                     
                     
                     
                     
                     
                     
                  
                  
                     
                  
                  
                     
                  
               
                     
                  
                  
                     
                  
                  
                     
                         
                     
                  
               
            
               
            
            
               ΠΑΡΑΡΤΗΜΑ
            
            
               Επεξηγηματικές σημειώσεις
            
            
            
               Άρθρο 15 – Πιστοποιητικό κυκλοφορίας εμπορευμάτων EUR.1: έντυπα και οδηγίες για τη συμπλήρωσή τους
            
            
            
               Αύξων αριθμός EUR.l
            
            
            
               Το πιστοποιητικό κυκλοφορίας εμπορευμάτων EUR.l πρέπει να φέρει αύξοντα αριθμό, για να διευκολύνεται η αναγνώρισή του. Ο αύξων αριθμός αποτελείται συνήθως από γράμματα (ένα ή περισσότερα) και αριθμούς.
            
            
            
               Έντυπα του πιστοποιητικού κυκλοφορίας εμπορευμάτων EUR.l
            
            
            
               Πιστοποιητικό κυκλοφορίας εμπορευμάτων EUR.l που, ανάλογα με την εκδίδουσα αρμόδια δημόσια αρχή, διαφέρει στη διατύπωση από το υπόδειγμα του προσαρτήματος 3 (Υποδείγματα πιστοποιητικού κυκλοφορίας εμπορευμάτων EUR.l και αίτηση για την έκδοση πιστοποιητικού EUR.l) του παραρτήματος II (Σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας) της συμφωνίας μπορεί να γίνεται δεκτό ως απόδειξη της καταγωγής, εφόσον:
            
            
            
               α) οι διαφορές δεν τροποποιούν τις πληροφορίες που απαιτούνται σε κάθε θέση· και
            
            
         
         
            
               β) οι αρμόδιες δημόσιες αρχές των συμβαλλομένων μερών έχουν παράσχει η μία στην άλλη τα παραλλαγμένα υποδείγματα του πιστοποιητικού, μέσω της Ευρωπαϊκής Επιτροπής, και τα έχουν κοινοποιήσει στους συντονιστές του μέρους IV της παρούσας συμφωνίας.
            
            
            
               Θέση 1: Εξαγωγέας
            
            
            
               Παρέχονται τα πλήρη στοιχεία του εξαγωγέα των εμπορευμάτων (όνομα, πλήρης διεύθυνση και χώρα προέλευσης της εξαγωγής).
            
            
            
               Θέση 2: Πιστοποιητικό χρησιμοποιούμενο στις προτιμησιακές συναλλαγές μεταξύ
            
            
            
               Για τον σκοπό αυτό, να προσδιοριστούν:
            
            
            
               Κεντρική Αμερική· Ευρωπαϊκή Ένωση ή ΕΕ
                  1
               · Θέουτα· Μελίλια· Ανδόρα ή AD· Σαν Μαρίνο ή SM. 
            
            
            
               Θέση 3: Παραλήπτης
            
            
            
               Η συμπλήρωση της παρούσας θέσης είναι προαιρετική. Σε περίπτωση συμπλήρωσης της εν λόγω θέσης, πρέπει να παρέχονται τα στοιχεία του παραλήπτη:  όνομα, πλήρης διεύθυνση και χώρα προορισμού των εμπορευμάτων.
            
            
            
               Θέση 4: Χώρα, ομάδα χωρών ή έδαφος από όπου τα προϊόντα θεωρούνται καταγόμενα
            
            
            
               Να προσδιοριστεί η χώρα, η ομάδα χωρών ή το έδαφος καταγωγής των εμπορευμάτων:
            
            
         
         
            
               Κεντρική Αμερική· Ευρωπαϊκή Ένωση ή ΕΕ
                  2
               · Θέουτα· Μελίλια· Ανδόρα ή AD· Σαν Μαρίνο ή SM.
            
            
            
               Θέση 5: Χώρα, ομάδα χωρών ή έδαφος προορισμού
            
            
            
               Να προσδιοριστεί η χώρα, η ομάδα χωρών ή το έδαφος του συμβαλλόμενου μέρους εισαγωγής όπου πρέπει να παραδοθούν τα προϊόντα:
            
            
            
               Κεντρική Αμερική· Ευρωπαϊκή Ένωση ή ΕΕ
                  3
               · Θέουτα· Μελίλια· Ανδόρα ή AD· Σαν Μαρίνο ή SM. 
            
            
            
               Θέση 6: Λεπτομέρειες μεταφοράς
            
            
            
               Η συμπλήρωση της παρούσας θέσης είναι προαιρετική. Σε περίπτωση συμπλήρωσης της εν λόγω θέσης, πρέπει να αναφέρονται το μεταφορικό μέσο και οι αριθμοί της αεροπορικής ή θαλάσσιας φορτωτικής, καθώς και τα ονόματα των αντίστοιχων εταιρειών μεταφοράς.
            
            
            
               Θέση 7: Παρατηρήσεις
            
            
                
            
            
               Η θέση αυτή πρέπει να συμπληρώνεται:
            
            
            
               1. Σε περίπτωση έκδοσης πιστοποιητικού μετά την εξαγωγή των εμπορευμάτων σύμφωνα με το άρθρο 16 του παραρτήματος II της συμφωνίας, στην παρούσα θέση πρέπει να αναφέρονται τα ακόλουθα, σε μία από τις γλώσσες που καθορίζονται στη συμφωνία: . «ΕΚ ΤΩΝ ΥΣΤΕΡΩΝ ΕΚΔΟΣΗ» Επιπλέον, στην περίπτωση που προβλέπεται στο άρθρο 16 παράγραφος 1 στοιχείο β) του παραρτήματος ΙΙ, στην παρούσα θέση αναφέρεται ο αριθμός του πιστοποιητικού κυκλοφορίας εμπορευμάτων EUR.1 που δεν έγινε δεκτό κατά την εισαγωγή για τεχνικούς λόγους: «EUR.1 αριθ. .....».
            
            
            
               2. Σε περίπτωση έκδοσης αντιγράφου, σύμφωνα με το άρθρο 17 του παραρτήματος II, στην παρούσα θέση πρέπει να αναγράφονται τα ακόλουθα, σε μία από τις γλώσσες που καθορίζονται στη συμφωνία:  «ΑΝΤΙΓΡΑΦΟ» και η ημερομηνία έκδοσης του πρωτότυπου πιστοποιητικού κίνησης εμπορευμάτων EUR.l.
            
            
         
         
            
               3. Σε περίπτωση σώρευσης καταγωγής με τη Βολιβία, την Κολομβία, τον Ισημερινό, το Περού ή τη Βενεζουέλα, στην παρούσα θέση πρέπει να αναγράφεται: «σώρευση καταγωγής με (όνομα της χώρας)», σύμφωνα με το άρθρο 3 του παραρτήματος II.
            
            
            
               4. Σε περίπτωση που προϊόν καλύπτεται από κανόνα καταγωγής που υπόκειται σε ποσοστώσεις, στην παρούσα θέση πρέπει να αναγράφεται: «Προϊόν καταγωγής σύμφωνα με το προσάρτημα 2A του παραρτήματος II (Σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας)».
            
            
            
               5. Σε άλλες περιπτώσεις που μπορεί να κριθεί σκόπιμο να διευκρινιστούν οι πληροφορίες του πιστοποιητικού κυκλοφορίας εμπορευμάτων EUR.1.
            
            
            
               Θέση 8: Αριθμός είδους· σήματα και αριθμοί· αριθμός και είδος συσκευασιών· περιγραφή των εμπορευμάτων 
            
            
            
               Περιγραφή των εμπορευμάτων, σύμφωνα με την περιγραφή που παρέχεται στο τιμολόγιο (αριθμός παραγγελίας ή είδους· σήματα και αρίθμηση· αριθμός και είδος συσκευασιών – παλέτες, κιβώτια, ρολά, βαρέλια, σάκοι κ.λπ.). Μπορεί να παρέχεται γενική περιγραφή των εμπορευμάτων εφόσον σχετίζεται με την ειδική περιγραφή που περιλαμβάνεται στο τιμολόγιο και υπάρχει σαφής σύνδεση μεταξύ του εγγράφου εισαγωγής και του πιστοποιητικού κυκλοφορίας εμπορευμάτων EUR.l. Σε αυτή την περίπτωση, στην παρούσα θέση πρέπει να αναγράφεται ο αριθμός του τιμολογίου. Σε κάθε περίπτωση, η δασμολογική κατάταξη πρέπει να αναφέρεται τουλάχιστον σε επίπεδο κλάσης (τετραψήφιος κωδικός) βάσει του εναρμονισμένου συστήματος.
            
            
            
               Για τα μη συσκευασμένα εμπορεύματα, αναφέρεται ο αριθμός των αντικειμένων ή η ένδειξη «χύδην», κατά περίπτωση.
            
            
            
               Της περιγραφής των εμπορευμάτων πρέπει να προηγείται ο αριθμός παραγγελίας ή είδους, χωρίς να παρεμβάλλονται κενές σειρές ή διαστήματα, και δεν πρέπει να υπάρχουν κενά μεταξύ των προϊόντων που προσδιορίζονται στο πιστοποιητικό. Αν η θέση δεν συμπληρώνεται πλήρως, πρέπει να σύρεται οριζόντια γραμμή κάτω από την τελευταία γραμμή της περιγραφής και ο κενός χώρος πρέπει να διαγραμμίζεται, ώστε να είναι αδύνατη κάθε μεταγενέστερη προσθήκη.
            
            
            
               Θέση 9: Μεικτή μάζα (kg) ή άλλη μονάδα μέτρησης (λίτρα, m3 κ.λπ.)
            
            
            
               Προσδιορίζεται η μεικτή μάζα (kg) ή άλλη μονάδα μέτρησης (λίτρα, m3 κ.λπ.) όλων των εμπορευμάτων που αναφέρονται στη θέση 8 ή χωριστά για κάθε είδος (κλάση ΕΣ).
            
            
            
               Θέση 10: Τιμολόγια
            
            
         
         
            
               Η συμπλήρωση της παρούσας θέσης είναι προαιρετική. Σε περίπτωση συμπλήρωσης της θέσης, αναφέρατε την ημερομηνία και τον αριθμό (ή τους αριθμούς) τιμολογίου (-ων).
            
            
            
               Θέση 11: Θεώρηση από τελωνειακή αρχή ή αρμόδια δημόσια αρχή
            
            
            
               Η παρούσα θέση συμπληρώνεται αποκλειστικά, κατά περίπτωση για κάθε χώρα, από την αρμόδια δημόσια αρχή ή την τελωνειακή αρχή η οποία εκδίδει το πιστοποιητικό.
            
            
            
               Θέση 12: Δήλωση του εξαγωγέα 
            
            
            
               Η παρούσα θέση συμπληρώνεται αποκλειστικά από τον εξαγωγέα ή τον εξουσιοδοτημένο αντιπρόσωπό του. Πρέπει να καταγράφεται ο τόπος και η ημερομηνία κατά την οποία συντάχθηκε το πιστοποιητικό και πρέπει να υπογράφεται από τον εξαγωγέα ή τον εξουσιοδοτημένο αντιπρόσωπό του.
            
            
            
               Ο εξαγωγέας ή ο εξουσιοδοτημένος αντιπρόσωπός του μπορούν να υπογράφουν ιδιοχείρως ή ένα συμβαλλόμενο μέρος δύναται να τους επιτρέπει να υπογράφουν το πιστοποιητικό EUR.1 ψηφιακά.
            
            
            
               Θέση 13: Αίτηση εξακρίβωσης και θέση 14: Αποτέλεσμα της εξακρίβωσης:
            
            
            
               Οι εν λόγω θέσεις συμπληρώνονται αποκλειστικά από τις τελωνειακές αρχές ή την αρμόδια δημόσια αρχή σε κάθε χώρα, κατά περίπτωση, για τους σκοπούς της εξακρίβωσης.
            
            
               Παράρτημα του πιστοποιητικού κυκλοφορίας εμπορευμάτων EUR.l – Οδηγίες συμπλήρωσης
            
            
               Ενδείξεις που παραπέμπουν σαφώς στην Ένωση
            
            
                     
                        Γλώσσα
                     
                  
                  
                     
                        EU
                     
                  
                  
                     
                        European Union (EU)
                     
                  
               
                     
                        BG
                     
                  
                  
                     
                        EC
                     
                  
                  
                     
                        Европейски съюз (ЕС)
                     
                  
               
                     
                        CS
                     
                  
                  
                     
                        EU
                     
                  
                  
                     
                        Evropská unie
                     
                  
               
                     
                        DA
                     
                  
                  
                     
                        EU
                     
                  
                  
                     
                        Den Europæiske Union
                     
                  
               
                     
                        DE
                     
                  
                  
                     
                        EU
                     
                  
                  
                     
                        Europäische Union
                     
                  
               
                     
                        EL
                     
                  
                  
                     
                        EE
                     
                  
                  
                     
                        Ευρωπαϊκή Ένωση
                     
                  
               
                     
                        EN
                     
                  
                  
                     
                        EU
                     
                  
                  
                     
                        European Union
                     
                  
               
                     
                        ES
                     
                  
                  
                     
                        UE
                     
                  
                  
                     
                        Unión Europea 
                     
                  
               
                     
                        ET
                     
                  
                  
                     
                        EL
                     
                  
                  
                     
                        Euroopa Liit
                     
                  
               
                     
                        FI
                     
                  
                  
                     
                        EU
                     
                  
                  
                     
                        Euroopan unioni
                     
                  
               
                     
                        FR
                     
                  
                  
                     
                        UE
                     
                  
                  
                     
                        Union européenne
                     
                  
               
                     
                        HR
                     
                  
                  
                     
                        EU
                     
                  
                  
                     
                        Europska unija
                     
                  
               
                     
                        HU
                     
                  
                  
                     
                        EU
                     
                  
                  
                     
                        Európai Unió
                     
                  
               
                     
                        IT
                     
                  
                  
                     
                        UE
                     
                  
                  
                     
                        Unione europea
                     
                  
               
                     
                        LT
                     
                  
                  
                     
                        ES
                     
                  
                  
                     
                        Europos Sąjunga
                     
                  
               
                     
                        LV
                     
                  
                  
                     
                        ES
                     
                  
                  
                     
                        Eiropas Savienība 
                     
                  
               
                     
                        MT
                     
                  
                  
                     
                        UE
                     
                  
                  
                     
                        Unjoni Ewropea
                     
                  
               
                     
                        NL
                     
                  
                  
                     
                        EU
                     
                  
                  
                     
                        Europese Unie
                     
                  
               
                     
                        PL
                     
                  
                  
                     
                        UE
                     
                  
                  
                     
                        Unia Europejska 
                     
                  
               
                     
                        PT
                     
                  
                  
                     
                        UE
                     
                  
                  
                     
                        União Europeia
                     
                  
               
                     
                        RO
                     
                  
                  
                     
                        UE
                     
                  
                  
                     
                        
                           Uniunea
                        
                         Europeană
                     
                  
               
                     
                        SK
                     
                  
                  
                     
                        EÚ
                     
                  
                  
                     
                        Európska únia
                     
                  
               
                     
                        SL
                     
                  
                  
                     
                        EU
                     
                  
                  
                     
                        Evropska unija
                     
                  
               
                     
                        SV
                     
                  
                  
                     
                        EU
                     
                  
                  
                     
                        Europeiska unionen
                     
                  
               
         
         
            
                  
                     (1)
                  Βλ. «Παράρτημα του πιστοποιητικού κυκλοφορίας εμπορευμάτων EUR.l – Οδηγίες συμπλήρωσης».
               
               
                  
                     (2)
                  Βλ. «Παράρτημα του πιστοποιητικού κυκλοφορίας εμπορευμάτων EUR.l – Οδηγίες συμπλήρωσης».
               
               
                  
                     (3)
                  Βλ. «Παράρτημα του πιστοποιητικού κυκλοφορίας εμπορευμάτων EUR.l – Οδηγίες συμπλήρωσης».